laion/Wikipedia-Exotic huggingface dataset:
טורית מקדחית

טורית מקדחית (שם מדעי: Turritella terebra) הוא מין של חילזון ימי בסוג טורית ומשפחת טוריתיים (Turritellidae). זהו חילזון נפוץ למדי בדרום-מזרח אסיה והאיים שם. החלזונות ממין זה המאופיינים בקונכייה בורגית גבוהה וצרה, דמוית מגדל ספירלי. פירוש שם הסוג המדעי הוא "מגדל" או "צריח" ופירוש שם המין הוא "מקדחה", על שם קונכייתה המגדלית דמוית להב המקדחה ודמיונה לקונכייה של חילזון מהסוג Terebrida ממשפחת המקדחיים. הקונכייה של הטורית המקדחית היא קונכייה בורגית גבוהה וצרה, דמוית מגדל ספירלי או צריח מחודד. בפרטים בוגרים יכולים להיות בה אף למעלה מ-30 פיתולים. לעיתים קצהה קטום ומסתיים ב"סתימה" סידנית. הקונכייה גדולה יחסית, גובהה 140 מילימטר (14 ס"מ) בממוצע, והיא הגדולה במיני הטוריתיים. על כל פיתול ישנן צלעות עדינות. צבעה אחיד: חום עד חום בהיר בז'. פתח הקונכייה הוא עגול בעל שפה תמימה ודקה. חלזונות טורית מקדחית חיים במפרצים, לגונות וימים רדודים ושקטים. הם מתחפרים בחולות ובוץ וניזונים מאצות, חוריריות ומרקבובית המצטברת על הקרקע החולית. תחום תפוצתה הטבעי הוא בעיקר באוקיינוס ההודי ובאיים שבין דרום-מזרח אסיה לצפון אוסטרליה. דווחו על מספר פרטים שנצפו גם ביבשות אחרות, כנראה שהובאו לשם על ידי האדם. קונכיית טורית מקדחית איור של הקונכייה ס. פיטר דנס, מדריך שדה Smithsonian Handbook: Shells, הוצאת דורלינג קינדרסלי. עמ' 48. מדיה וקבצים בנושא טורית מקדחית בוויקישיתוף טורית מקדחית, באתר NCBI (באנגלית) טורית מקדחית, באתר GBIF (באנגלית) Turittella terebra באתר World Register of Marine Species מדריך שדה Smithsonian Handbook: Shells, הוצאת דורלינג קינדרסלי. עמ' 48. ד"ר דוד דרום וד"ר משה צורנמל, מדריך הים וחופיו, חי וצומח, הוצאת כתר, 1992. עמ' 46–47. ערך זה הוא קצרמר בנושא בעלי חיים. אתם מוזמנים לתרום לוויקיפדיה ולהרחיב אותו.
טורית מקלונית

טורית מקלונית (שם מדעי: Turittella bacillum) הוא מין של חילזון ימי. החלזונות ממין זה המאופיינים בקונכייה בורגית גבוהה וצרה, דמוית מגדל ספירלי. לעיתים קצהה קטום ומסתיים ב"סתימה" סידנית. גודלה בינוני, בין 40 ל-120 מילימטר בממוצע. פירוש שם הסוג המדעי הוא "מגדל" או "צריח" ופירוש שם המין הוא "מקל", על שם קונכייתה המגדלית והחלקה. כמו רוב מיני הטורית, חלזונות הטורית המקלונית חיים במפרצים, לגונות וימים רדודים ושקטים. הם מתחפרים בחולות וניזונים מאצות, חוריריות ומרקבובית המצטברת על הקרקע החולית. תחום תפוצתה הטבעי הוא במזרח אסיה אך ניתן למצאה גם במערב האוקיינוס ההודי, בהודו ובמזרח המפרץ הפרסי. מדיה וקבצים בנושא טורית מקלונית בוויקישיתוף טורית מקלונית, באתר NCBI (באנגלית) טורית מקלונית, באתר GBIF (באנגלית) Turittella bacillum באתר World Register of Marine Species ד"ר דוד דרום וד"ר משה צורנמל, מדריך הים וחופיו, חי וצומח, הוצאת כתר, 1992. עמ' 46–47. ערך זה הוא קצרמר בנושא בעלי חיים. אתם מוזמנים לתרום לוויקיפדיה ולהרחיב אותו.
יוהאן השישי, נסיך אנהלט-צרבסט

יוהאן השישי, נסיך אנהלט-צרבסט (בגרמנית: Johann VI von Anhalt-Zerbst;‏ 24 במרץ 1621 – 4 ביולי 1667), היה נסיך גרמני מבית אסקניה ושליט נסיכות אנהלט-צרבסט. יוהאן נולד ב-24 במרץ 1621 בצרבסט, לרודולף, נסיך אנהלט-צרבסט ולמגדלנה מאולדנבורג, בתם של יוהאן השביעי, רוזן אולדנבורג ואליזבת משוורצבורג-בלאנקנהאוזן. בהיותו רק בן ארבעה חודשים מת אביו, ויוהאן ירש את נחלותיו ותאריו, אולם עד לבגרותו שלט דודו אוגוסט, נסיך אנהלט-פלצקאו כעוצר הנסיכות. יוהאן התחנך בעיקר על ידי אימו, ובעקבות אי היציבות הפוליטית שנגרמה בשל מלחמת שלושים השנים, למד יוהאן בתקופות שונות בצרבסט, קוזוויג, וויטנברג. בשנת 1633 הוא נשלח לחצר דודו אנטון גינטר, רוזן אולדנבורג על מנת להשלים את חינוכו. מיד לאחר שהוא הגיע לבגרות רשמית הוא תפס את השלטון בנסיכות, והפך את הדת הלותרנית לדת הרשמית בנסיכות. יוהאן הרחיב את שטחי הנסיכות באופן ניכר, על ידי רכישת שטחים שונים. בשנת 1642 דודו לודוויג הראשון, נסיך אנהלט-קתן, צירף את יוהאן וכמה מידידיו הקרובים לאגודה מניבת הפירות (Fruchtbringende Gesellschaft). ב-16 בספטמבר 1649 התחתן יוהאן עם סופיה אוגוסטה מהולשטיין-גוטורפ, בתם של פרידריך השלישי, דוכס הולשטיין-גוטורפ ומריה אליזבת מסקסוניה, ממנה נולדו לו 14 ילדים. ב-4 ביולי 1667 מת יוהאן בצרבסט, ובנו קרל, נסיך אנהלט-צרבסט ירש את נחלותיו ותאריו. אולם בשל היותו קטין, שלטה אשתו סופיה אוגוסטה מהולשטיין-גוטורפ כעוצרת עד לשנת 1674. ב-16 בספטמבר 1649 התחתן יוהאן עם סופיה אוגוסטה מהולשטיין-גוטורפ, בתם של פרידריך השלישי, דוכס הולשטיין-גוטורפ ומריה אליזבת מסקסוניה, ממנה נולדו לו 14 ילדים: יוהאן פרידריך, נסיך הכתר של אנהלט-צרבסט (1650–1651). גאורג רודולף, נסיך הכתר של אנהלט-צרבסט (1651–1652). קרל, נסיך אנהלט-צרבסט (1652–1718). אנטון גינטר, נסיך אנהלט-מיהלינגן (1653–1714). יוהאן אדולף מאנהלט-צרבסט (1654–1726). יוהאן לודוויג הראשון, נסיך אנהלט-דורנבורג (1656–1704). יואכים ארנסט מאנהלט-צרבסט (1657–1658). מגדלנה סופיה מאנהלט-צרבסט (1658–1659). פרידריך מאנהלט-צרבסט (1660). הדוויג מריה אלאנורה מאנהלט-צרבסט (1662). סופיה אוגוסטה, נסיכת אנהלט-צרבסט (1663–1694), התחתנה עם יוהאן ארנסט השלישי, דוכס סקסוניה-ויימאר. בת מתה (1664). אלברכט מאנהלט-צרבסט (1665). אוגוסט מאנהלט-צרבסט (1666–1667). מדיה וקבצים בנושא יוהאן השישי, נסיך אנהלט-צרבסט בוויקישיתוף
סורבאוקונכה

סורבאוקונכה הוא ענף של חלזונות הכולל את מרבית החלזונות הימיים שמאופיינים בזימים ומכסה קונכייה (אופרקולום), וכן מספר קטן של חלזונות מים מתוקים וחלזונות יבשה. פירוש השם הוא "קונכייה ספוגה". ענף זה נטבע ב-1997 אך טרם נכנס לשימוש נרחב, בין השאר בגלל היותו רחב מידי: הוא כולל את הרוב הגדול של המינים בטקסון האב Caenogastropoda ("חלזונות עילאיים"), ולכן הוצע לבטלו ולהפכו לסינונים ל-Caenogastropoda. מדיה וקבצים בנושא סורבאוקונכה בוויקישיתוף סורבאוקונכה, באתר NCBI (באנגלית) סורבאוקונכה, באתר Animal Diversity Web (באנגלית) סורבאוקונכה, באתר האנציקלופדיה של החיים (באנגלית) ערך זה הוא קצרמר בנושא בעלי חיים. אתם מוזמנים לתרום לוויקיפדיה ולהרחיב אותו.
אנה נו ניקי

אנה נו ניקי (ביפנית: アンネの日記) הוא סרט אנימה יפני מבית סטודיו Madhouse היפני, המבוסס על סיפור חייה של אנה פרנק. הסרט עלה לאקרנים במקור ב-28 בספטמבר 1979 בהפקת חברת הסרטים היפנית ניפון אולפני אנימציה, ושודר בידי רשת הטלוויזיה היפנית TV Asahi. ב-19 באוגוסט 1995 עלתה לאקרנים הגרסה המלאה של הסרט, בהפקת חברת קובישי-גיישה מאדהאוסו. הסרט עוקב אחר חייה של אנה פרנק החל מיום הולדתה ה-12 בו קיבלה את היומן המפורסם שלה, ועד מעצרה ומעצר משפחתה בידי הגרמנים. הסרט משלב קטעים מהיומן וכן סיפורים קצרים שאנה כתבה ושיצאו לאור כספר נפרד בשם "סיפורים מן האגף הנסתר". גרסת 1995 יצאה גם בדיבוב לשפה הצרפתית עם כתוביות לשפה האנגלית. גרסה אנגלית לסרט הייתה אמורה להתפרסם ב-2015, אך טרם הופיעה. אתר האינטרנט הרשמי של אנה נו ניקי (ביפנית) "אנה נו ניקי", במסד הנתונים הקולנועיים IMDb (באנגלית) "אנה נו ניקי", במסד הנתונים הקולנועיים KinoPoisk (ברוסית) ערך זה הוא קצרמר בנושא סרטים ובנושא יפן. אתם מוזמנים לתרום לוויקיפדיה ולהרחיב אותו.
עליית הגג - הסתרת אנה פרנק

עליית הגג - הסתרת אנה פרנק (באנגלית: The Attic: The Hiding of Anne Frank) הוא סרט אמריקאי-בריטי המבוסס על סיפור חייה של מיפ חיס, הולנדית שסייעה להסתיר את אנה פרנק ומשפחתה במהלך מלחמת העולם השנייה. הסרט מבוסס על ספרה של חיס "נזכור את אנה פרנק". בשנת 1940 פולשים הנאצים להולנד. מיפ חיס (מרי סטינבורגן) היא עובדת צעירה בסניף חברת אופקטה באמסטרדם. הסניף מנוהל בידי אוטו פרנק (פול סקופילד) היהודי. ביולי 1942 מתחיל פרנק לחשוש לגורל משפחתו, וביחד עם מיפ ועובדים נוספים במשרד, הוא בונה את "האגף הנסתר" בבניין בו הוא מסתתר עם אשתו אדית (אלינור ברון) ובנותיו מרגוט (גאורגיה סלוב) אנה (ליסה ג'ייקובס). אליהם מצטרפת גם משפחה נוספת - משפחת ואן-דאן ויהודי נוסף בשם אלברט דוסל (ג'פרי רוברט). לכל אורך המלחמה, מתאמצת מיפ להמשיך ולהסתיר את שמונת היהודים וכן לדאוג למחסורם. כל מאמציה נהרסים ב-4 באוגוסט 1944, עת חוליית שוטרים בפיקודו של קרל זילברבאואר (טום וילקינסון) מתפרצת לבניין ועוצרת את כל המסתתרים. זילברבאואר עוצר גם חלק מהמסתירים, אולם מרחם על מיפ ומשחרר אותה. מיפ מנסה לשחד את זילברבאואר כדי שישחרר את חבריה, אולם לשווא. היא חוזרת למחבוא ואוספת מהרצפה את דפי יומנה של אנה פרנק. היא מסתירה את הדפים במגירתה ולא מעזה לקרוא בהם. עם סיום המלחמה, חוזר אוטו פרנק לאמסטרדם, ומיפ מחכה לו ומבשרת לו שאשתו, וכן משפחת ואן-דאן ואלברט דוסל נהרגו במחנות השמדה. עם זאת, לא ידוע גורלן של אנה ומרגוט. אוטו מפתח ציפות לגביהן, אולם אז מגיע מכתב המודיע שגם אנה ומרגוט נספו. מיפ מוציאה מגירתה את דפי היומן שבו לא קראה ומעניקה אותם לאוטו. אוטו שוקע בקריאה, ומיפ חומקת בחשאי מהחדר ומתיישבת בכיסא שהיה שייך פעם לאנה פרנק. לאחר מכן היא מדוושת חזרה לביתה על אופניה. "עליית הגג - הסתרת אנה פרנק", במסד הנתונים הקולנועיים IMDb (באנגלית) "עליית הגג - הסתרת אנה פרנק", במסד הנתונים הקולנועיים KinoPoisk (ברוסית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
קיפוד חולות

קיפוד חולות (שם מדעי: Hemiechinus) הוא סוג של קיפוד קטן הכולל שני מינים החיים בשטחי מדבר ובתה בדרום אסיה וחלק מצפון אפריקה. המין קיפוד חולות מצוי נפוץ גם בישראל מקיסריה עד הנגב. קיפודים אלה קטנים מאוד באורך ממוצע של 15-20 ס"מ, בעלי פרווה בהירה ואוזניים גדולות כמו הרבה חיות מדבר (למשל פנק ובילבי אוזנן). הם אוכלי כל הפעילים בלילה ומחפשים מזון הכולל בעיקר חרקים בעזרת חוש ריחם החזק. בעת סכנה הם מתגלגלים לכדור קוצני אך יכולים גם למהר למסתור בין האבנים. קיפוד חולות מצוי (Hemiechinus auritus) קיפוד חולות הודי (Hemiechinus collaris) מדיה וקבצים בנושא קיפוד חולות בוויקישיתוף קיפוד חולות, באתר ITIS (באנגלית) קיפוד חולות, באתר NCBI (באנגלית) קיפוד חולות, באתר Animal Diversity Web (באנגלית) קיפוד חולות, באתר האנציקלופדיה של החיים (באנגלית) קיפוד חולות, באתר GBIF (באנגלית) ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
ברוך בן-חיים

הרב ברוך בן-חיים (י"ז בחשוון ה'תרפ"ב, 18 בנובמבר 1921 – כ"ד באייר ה'תשס"ה, 2 ביוני 2005) היה דיין, רב קהילה בדרום אפריקה, והרב הראשי של הקהילות היהודיות-סוריות "מגן דוד" ו"שערי ציון" בברוקלין שבניו יורק. נולד בירושלים למרים שלום ולרב חיים מזרחי, רב בית כנסת "משכיל אל דל" בשכונת בית ישראל בעיר, שניהם ילידי עיראק. בגיל 11 החל ללמוד בישיבת פורת יוסף אצל הרב עזרא עטיה. למד בחברותא עם הרב עובדיה יוסף. בסיום לימודיו הוסמך לרבנות על ידי הרב עזרא עטיה והרב בן ציון מאיר חי עוזיאל, ושימש דיין בבית הדין הספרדי בירושלים, לצד הרב יהודה הכהן שאקו והרב עזרא עטיה. בשנת 1947 עבר להתגורר בדרום אפריקה, ושימש שם בתפקיד רבני בקהילה אשכנזית למשך שנתיים. בחודש ינואר 1950 נשלח לברוקלין על ידי הרב עטיה, לשמש כסגנו של הרב יעקב קצין, רב קהילת "מגן דוד" של יוצאי סוריה. בחודש מאי של אותה השנה, נישא לשרלוט, בתו של הרב יעקב קצין. בהמשך הקים עם הרב קצין את קהילת "שערי ציון", וייסד מרכז תורני לתורה ולהלכה לחברי הקהילה. בשנת 1950 החל לשמש כמלמד בישיבה של קהילת "מגן דוד", ועם הזמן הפך למנהיג הישיבה. בתפקיד זה שימש במשך כ-30 שנה. אביו שינה את שם המשפחה ל"בן חיים", עקב מעקב של הבריטים על הבן הבכור יוסף[דרוש מקור]. לאחר שאביו נפטר בשנת 1951, שינה את שם משפחתו לבן חיים, לזכר אביו. לאחר פטירת חמיו, הרב יעקב קצין, בשנת 1995, מונה למחליפו כרב קהילות יוצאי סוריה בברוקלין. הלך לעולמו בברוקלין ב-2 ביוני 2005 לאחר מחלה. הלווייתו נערכה במתחם קהילות "מגן דוד" ו"שערי ציון", ומשם גופתו הוטסה לישראל, שם נערכה לו הלוויה בישיבת פורת יוסף, ובסופה נקבר בהר המנוחות. Rabbi Baruch Ben Haim, באתר Find a grave RABBI BARUCH BEN HAIM, ZL, באתר Congregation Shaare Zion Hacham Baruch - קובץ לזכרו, באתר Hsje בת דוד שלום וצ'חלה רחל שהייתה אחותו של רבי יהושע שרבני IMAGE Magazine | New York's Largest Jewish Family Magazine (באנגלית אמריקאית)
ג'המי

ג'המי (בערבית: جهمي) הוא כינוי גנאי לקבוצת החסידים של ג'אהם אבן ספוואן (אנ'). הכינוי היה נפוץ בקרב מוסלמים בעבר, ובעיקר בקרב חסידי האסכולה החנבלית. חסידי אבן ספוואן האמינה בדטרמיניזם, תפיסה שגורסת כי לבני האדם אין רצון חופשי, ומשמעותה באסלאם היא שאללה קובע את כל המאורעות בעולם הזה. בזמנים המודרניים, נעשה שימוש במושג הזה בעיקר על ידי סלפים קיצוניים, כדי ללעוג לקבוצות סופיות שמחזיקות בתאולוגיה הדטרמיניסטית המדוברת. אשעריה מועתזילה שיעה Ayoub, Mahmoud., Islam : faith and history, Oxford: Oneworld, 2004 Aydin, Cemil, The idea of the Muslim world: a global intellectual history, Cambridge, Massachusetts: Harvard University Press, 2017 Harasta, Jesse., The history of the Sunni and Shia split : understanding the divisions within Islam, Lexington, KY: Charles Rivers Editors, 2014
מהדורת חדשות

מהדורת חדשות היא תוכנית טלוויזיה או תוכנית רדיו, המציגה דיווחים בנושאים אקטואליים ("חדשות"). האם התכוונתם ל... מבזק חדשות – מהדורת חדשות קצרה יחסית, בת כחמש עד עשר דקות מבזק חדשות (טלוויזיה) – מבזק חדשות בטלוויזיה מהדורת חדשות מרכזית – תוכנית טלוויזיה המשודרת בשעה קבועה בערבם של ימי חול ומציגה, במשך חצי שעה עד שעה, את החדשות של אותו יום מהדורת החדשות המרכזית של חברת החדשות – תוכנית הדגל של חברת החדשות, המשודרת בערוצים קשת 12 ובעבר שודרה בערוץ 2 וברשת 13 מהדורת החדשות המרכזית של ערוץ 13 – תוכנית הדגל של חברת החדשות חדשות 13, המשודרת בערוץ 13 חדשות 20 – מהדורת החדשות המרכזית של חדשות 20 חדשות הערב (מהדורת חדשות) – מהדורת החדשות המרכזית של ערוץ כאן 11 בימי חול, מאז הקמתו חדשות השבוע (מהדורת חדשות) – מהדורת החדשות המרכזית של ערוץ כאן 11 בימי שישי, מאז הקמתו מבט – הייתה מהדורת החדשות המרכזית של הערוץ הראשון, עד לסגירתו
רבקה בנסון

רבקה בנסון (באנגלית: Rebecca Benson; נולדה ב-24 באפריל 1990) היא שחקנית סקוטית. בנסון נולדה באדינבורו. ב-2011 סיימה את לימודיה באקדמיה המלכותית הסקוטית למוזיקה ודרמה. ב--2013 הופיעה בסדרות הפשע "ורה" ו"שטלנד". ב-2015 שיחקה לצדו של מייקל פסבנדר בסרט "מקבת'". ב-2016 השתתפה בנסון בעונה השישית של סדרת הטלוויזיה "משחקי הכס" של רשת HBO ושיחקה בתפקיד טאלה טארלי, אחותו של סאמוול טארלי. בתיאטרון הופיעה בנסון בתפקיד "אלי" בהפקה של התיאטרון הלאומי של סקוטלנד של המחזה "Let the Right One In", שהוצג בינואר 2015 בארצות הברית בתיאטרון סנט אנ'ס ורהאוס שבברוקלין. ב-2017 כיכבה בנסון בתפקיד מרגרט פול במיני-סדרה ההיסטורית "נסיכה לבנה". רבקה בנסון, במסד הנתונים הקולנועיים IMDb (באנגלית) "Forever 14 and Hungry for Love". New York Times. 14 בינואר 2015. {{cite web}}: (עזרה) "Young star Rebecca Benson gets her teeth into gloriously gory role as centuries-old vampire". Daily Record. 9 ביוני 2013. {{cite web}}: (עזרה) "Meet the Tarlys: Game of Thrones adds three more actors to season 6!". Watchers On The Wall. 16 בספטמבר 2015. {{cite web}}: (עזרה) Brantley, Ben (2015-01-25). "'Let the Right One In,' a Stark Vampire Love Story". The New York Times. ISSN 0362-4331. נבדק ב-2017-02-09. Lesnick, Silas (13 ביוני 2016). "White Princess Miniseries: Production Begins on Starz Show". ComingSoon.net. נבדק ב-14 ביוני 2016. {{cite web}}: (עזרה)
מרקיע שחקים

מרקיע שחקים (באנגלית: Reach for the Sky) הוא סרט ביוגרפי בריטי על קורותיו של הטייס הבריטי דאגלס באדר בבימויו של לואיס גילברט עם קנת' מור בתפקיד הראשי. התסריט של לואיס גילברט מבוסס על רב המכר של פול בריקהיל Reach for the Sky שיצא לאור ב-1954 (תורגם לעברית בשם "מרקיע שחקים"). הסרט זכה בפרס באפטא לסרט הטוב ביותר בשנת 1956. הוא הוסרט בשחור-לבן וסוקר את חייו של באדר מרגע התקבלו לקורס טיס ב-1928 עד לשחרורו משירות ב-1946. דאגלס באדר (קנת' מור) מגיע ב-1928 לבסיס חיל האוויר המלכותי קרנוול ומתחיל קורס טיס. הוא לא ממושמע וזוכה לנזיפה ממפקד הקורס אך הצטיינותו בנבחרת הרוגבי ווכישרונו בטיסה מחפים על כך והוא מצליח לסיים את הקורס. ב-1930 הוא מוצב בבסיס חיל האוויר המלכותי קנלי ונבחר להשתתף בנבחרת האווירובטיקה של הבסיס. למרות איסור על תרגילי אווירובטיקה בגובה נמוך, הוא מתעלם מכך ורוצה להוכיח את יכולתו. מטוס הבריסטול בולדוג שלו מתרסק והוא נפצע קשה. באדר מובל לבית החולים בברקשייר ושם נאלצים לכרות את רגלו הימנית מעל הברך ולאחר זאת בגלל זיהום, גם את רגלו השמאלית מתחת לברך. הוא מתחיל לאט להתאושש ולהשתקם בהליכה בעזרת קביים. אחות מסורה בשם ברייס (דורותי אליסון) תומכת בו ומעודדת אותו נפשית ופיזית. באדר משוחרר מבית החולים ומתחיל מסע ארוך בשיקום הליכה עם רגליים תותבות בתחילה עם קביים ולאחר מכן בלעדיהן. בתקופה זו הוא מכיר את תלמה אדוארד (מיוריאל פבלוב), מתחיל לחזר אחריה והיא מתאהבת בו למרות מגבלתו הפיזית. דאגלס מבקש לחזור לחיל האוויר אך נדחה בגלל שאין כל חוקים תקדימיים למצבו. הוא מתחתון עם תלמה, מתחיל לעבוד כפקיד ומשתעמם. את זמנו החופשי הוא מבלה במשחק גולף כשביצועיו הולכים ומשתפרים למרות מגבלתו הפיזית. כאשר פורצת מלחמת העולם השנייה הצבא זקוק לטייסים והפעם מסכימים לקבלו כטייס. הוא מתמנה למפקד טייסת 242 של מטוסי הוקר הוריקן המורכבת מטייסים קנדיים שזה עתה סיימו פעילות בצרפת והם חסרי מוטיבציה בגלל המצב. בתחילה הם מזלזלים במפקדם הקיטע, אבל לאחר שהוא מדגים את יכולתו בטיסה ומצליח לקבל עבורם את הציוד החסר לאחר שנלחם על כך בדרגים עליונים, הם מקבלים אותו ואתם הוא יוצא לקרב על בריטניה. הטייסת שלו נלחמת יפה ומפילה מטוסים גרמניים ולאחר הקרב הוא מתמנה למפקד כנף. באחת הטיסות מעל צרפת מטוסו מופל והוא צונח ונשבה בידי הגרמנים. הוא מצליח לברוח מבית החולים הגרמני בעזרת המחתרת הצרפתית, מגיע לכפר ומסתתר מתחת לערימת קש אך נתפס ומועבר לבית סוהר בטירת קולדיץ משם אין אפשרות לברוח. לאחר שחרורו הוא חוזר לבריטניה ונפגש עם תלמה לאחר תקופה ארוכה. ב-15 בספטמבר 1945 הוא מתכבד להוביל מטס הצדעה מעל לונדון. "מרקיע שחקים", במסד הנתונים הקולנועיים IMDb (באנגלית) "מרקיע שחקים", באתר נטפליקס "מרקיע שחקים", באתר AllMovie (באנגלית) "מרקיע שחקים", באתר Rotten Tomatoes (באנגלית) "מרקיע שחקים", במסד הנתונים הקולנועיים KinoPoisk (ברוסית) קדימון לסרט מרקיע שחקים, באתר יוטיוב
We Belong Together

"We Belong Together" (בעברית: "אנחנו שייכים יחד") הוא שיר של הזמרת מריה קארי. השיר יצא כסינגל השני מתוך אלבומה התשיעי The Emancipation of Mimi, ב-29 במרץ 2005 על ידי חברת התקליטים איילנד רקורדס. השיר נכתב על ידי קארי עצמה, ג'רמיין דופרי, מנואל סיל, ג'ונטה אוסטין, קנת' אדמונדס, דארנל בריסטול, בובי וומאק, פטריק מוטן וסנדרה סולי והופק על ידי השלושה הראשונים. מבחינה מוזיקלית השיר בנוי ממנגינת פסנתר פשוטה עם צלילים שחוזרים על עצמם. מבחינה לירית השיר מדבר על אישה שנואשת לבן זוגה לשעבר. בעקבות הירידה שלה בפופולריות בין 2001 ל-2005 מבקרי המוזיקה כינו את השיר הזה כשיר הקאמבק שלה. בעקבות יציאת השיר קארי זכתה והייתה מועמדת למספר פרסים במהלך 2005 ו-2006, ביניהם פרס בחירת הנוער בקטגוריית "שיר אהבה נבחר", פרס שיר השנה של מצעד בילבורד הוט 100, השיר הלוהט של הרדיו, ושיר השנה של מצעד השירים הקצביים בטקס פרסי הבילבורד, שיר ה-R&B הטוב ביותר, והביצוע הנשי הטוב ביותר בשיר R&B בטקס פרסי הגראמי, השיר המנוגן ביותר של השנה בטקס פרסי המוזיקה העולמית וכולי. בנוסף הוא הביא לשבירת שיא נוסף של הזמרת בכך שהפך לשיר ה-16 שלה שהגיע למקום הראשון בארצות הברית. הוא שהה 14 שבועות במקום הראשון בארצות הברית מה שהופך אותו לשיר השני ששהה הכי הרבה שבועות במקום הראשון במצעד בהיסטוריה. ואף דורג השיר במקום הראשון במצעד העשור של ארצות הברית, במקום ה-11 במצעד כל הזמנים של ארצות הברית ובמקום ה-9 ברשימת השירים הפופולריים ביותר בכל הזמנים. בנוסף הוא שבר שיא ברדיו בכך שצבר את כמות המאזינים הגדולה ביותר ביום אחד ובשבוע אחד. הצלחתו האדירה של השיר הביאה לכך שהגיע למקום הראשון גם באוסטרליה, למקום ה-2 בניו זילנד, למקום ה-4 במצעד האירופאי הכללי, ולמקום ה-2 בבריטניה. מכירות השיר עומדות נכון להיום על כ-5 מיליון עותקים מה שהופך אותו לאחד מהשירים הנמכרים ביותר בכל הזמנים. הקליפ הוא המשך ל-"It's Like That", בו קארי נראית במסיבת רווקות בסופה היא לוכדת את תשומת לבו של גבר צעיר והוא את שלה. בקליפ של "We Belong Together" היא מתחתנת עם גבר שמבוגר ממנה בעוד הגבר הצעיר מהקליפ הקודם מביט בהם בקנאה. לבסוף, קארי מחליטה להיות עם הגבר הצעיר ולעזוב את הגבר המבוגר והקליפ מסתיים בכך שהשניים בורחים ביחד מהחתונה. עם יציאת הקליפ היו שמועות כי הקליפ למעשה קשור לנישואיה לבעלה לשעבר טומי מוטולה. על מנת לקדם את השיר ביצעה אותו קארי בכמה מקומות שונים: טקס פרסי הסרטים של MTV, טקס ה-VMA, מצעד יום העצמאות האמריקאי, בתוכנית האירוח של אופרה וינפרי, ובטקס פרסי הגראמי. באירופה הופיעה קארי עם השיר בפסטיבל Live 8, באירוע הצדקה "Fashion Rocks" ובטקס פרסי במבי בגרמניה. בנוסף גם היא ביצעה את השיר בשתיים מסיבובי ההופעות שלה. מידע על היצירה "We Belong Together" באתר מיוזיק בריינז מידע על הסינגל "We Belong Together" באתר מיוזיק בריינז סרטון השיר "We Belong Together" באתר יוטיוב Readers' Poll: 5 Best Mariah Carey Songs, Rolling Stone Mariah Carey - We Belong Together Lyrics | MetroLyrics, www.metrolyrics.com (באנגלית) "Mariah Carey's 'We Belong Together' Makes 251 Percent Gain in Streams After New Year's Eve Performance". Billboard. נבדק ב-2018-03-17. The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) ARIA Charts - Accreditations - 2005 Singles, www.aria.com.au Gold & Platinum, RIAA (באנגלית) www.bpi.co.uk The Official New Zealand Music Chart, THE OFFICIAL NZ MUSIC CHART (באנגלית)
Noble M10

Noble M10 היא מכונית ספורט המוגדרת כמכונית רודסטר מתוצרת יצרנית מכוניות הספורט הבריטית Noble Automotive (אנ') אשר יוצרה בין השנים 1999–2000. רודסטר 2 דלתות 2 נוסעים מנוע מרכזי תאוצה בין 0–100 קמ"ש היא 6.4 שניות Noble M10, סרטון באתר יוטיוב Noble M10, סרטון באתר יוטיוב דגם "Noble M10" sportscar2.com/sports-car-noble-m10 דגם "Noble M10" supercars.net/blog/noble-m10 דגם "Noble M10" כולל תמונות leenobleautomotive.com/the-noble-m10
נסיכות אנהלט-דורנבורג

נסיכות אנהלט-דורנבורג הייתה ענף זוטר של בית אסקניה, אשר הייתה ממוקמת בגרמניה, והתקיימה בין השנים 1667–1742. בשנת 1667 מת יוהאן השישי, נסיך אנהלט-צרבסט, ובעקבות כך חולקה נחלתו בין בניו: קרל ירש את נסיכות אנהלט-צרבסט, אנטון גינטר ירש את נסיכות אנהלט-מיהלינגן, ואילו יוהאן לודוויג הראשון ירש את נסיכות אנהלט-דורנבורג. לאחר מותו של יוהאן לודוויג הראשון בשנת 1704, ירשו אותו חמשת בניו במשותף. בשנת 1742 מת יוהאן אוגוסט, נסיך אנהלט-צרבסט ללא ילדים, ויוהאן לודוויג השני וכריסטיאן אוגוסט ירשו גם את נסיכות אנהלט-צרבסט. בתחילה שלט יוהאן לודוויג השני בצרבסט, בעוד כריסטיאן אוגוסט נשאר בשטטין, אולם בשנת 1746 מת יוהאן לודוויג, וכריסטיאן אוגוסט נאלץ לעבור לצרבסט. יוהאן לודוויג הראשון 1667–1704 יוהאן לודוויג השני 1704–1742 יוהאן אוגוסט 1704–1709 כריסטיאן לודוויג 1704–1710 יוהאן פרידריך 1704–1742 כריסטיאן אוגוסט 1704–1742
אולגה ניקולאייבנה, הנסיכה הגדולה של רוסיה

האם התכוונתם ל... אולגה ניקולאייבנה, הנסיכה הגדולה של רוסיה (1822–1892) – בתו של ניקולאי הראשון, קיסר רוסיה אולגה ניקולאייבנה, הנסיכה הגדולה של רוסיה (1895–1918) – בתו של ניקולאי השני, קיסר רוסיה
חלזונות עילאיים

חלזונות עילאיים (שם מדעי: Caenogastropoda) הוא ענף פילוגנטי של חלזונות הכולל את מרבית החלזונות הימיים שמאופיינים בזימים ומכסה קונכייה (גולל, אופרקולום), וכן מספר קטן של חלזונות מים מתוקים וחלזונות יבשה. ענף זה נטבע ב-1960. פירוש השם הוא "חלזונות חדשים" או "חלזונות עדכניים" (recent), אך כדי לא לבלבל עם הענף Neogastropoda, ומאחר שהוא כולל גם מינים מתקופת הקרבון (לפני כ-350 מיליון שנה), הוחלט לתרגמו כ"חלזונות עילאיים". החלזונות בענף זה מאופיינים בפיתול של מערכת העצבים והזימים, וכוללים מינים רבים שהיו בתת-מחלקה קדם-זימאים (Prosobranchia), שהתגלתה כלא מונופילטית. עוד מאפיינים הם עלייה יחידה בלב וזוג יחיד של עלעלי זימים. נכון ל-2005, ענף זה כולל את הענפים הבאים: ענף Sorbeoconcha, הכולל את רוב המינים של החלזונות המפותחים ענף Hypsogastropoda, הכולל את החלזונות החדשים (Neogastropoda) ענף Architaenioglossa המיון לפי יוסף הלר, 2011: על-משפחה מגדלים Cerithiodae משפחה טוריתיים Turritellidae על-משפחה צינורירים Vermetoidea על-משפחה סטרומבוסים Stromboidea על-משפחה קונכיתאבן Xenophoroidea על-משפחה כיפוניות Calyptroidea על-משפחה חופיות Littorinoidea על-משפחה פי-כושים Cypraeoidea על-משפחה פיוניות Lamellarioidea על-משפחה חביונות Tonnoidea על-משפחה טבוריות Naticoidea על-משפחה חלזונות-רחף Heteropoda על-משפחה סגוליות Janthinoidea משפחה סולמיים Epitonidae על-משפחה גזלנים Eulimoidea על-משפחה כישורים Buccinoidea על-משפחה ארגמונים Muricoidea על-משפחה ערפדיות Cancellaroidea על-משפחה חרוטים Conoidea המינים עצמם מופיעים בכתב נטוי. Sorbeoconcha סולמיתיים סולמית (Epitonium) סולמית יקרה ו סולמית סתומה טוריתיים טורית (Turritella) טורית מקדחית ו טורית מקלונית מגדלית הנחלים Hypsogastropoda Neogastropoda חלזון פלך ענקי חרוטון ארסי Littorinimorpha חצוצרה אצילה ו חצוצרת הים חופית מנוקדת פי-הכושי Neotaenioglossa סגולית מבהיקה ו סגולית דו-גונית צינוריר בונה Architaenioglossa תפוחון ביתניה מדיה וקבצים בנושא חלזונות עילאיים בוויקישיתוף חלזונות עילאיים, באתר NCBI (באנגלית) חלזונות עילאיים, באתר Animal Diversity Web (באנגלית) חלזונות עילאיים, באתר האנציקלופדיה של החיים (באנגלית) מיהו החילזון הפורש כנף?, באתר אנציקלופדיה אאוריקה פרופ' יוסף הלר, רכיכות הים של ארץ ישראל - אורחות חיים, הוצאת אלון ספר, 2011. עמ' 56 ו-61.
דיסטל

האם התכוונתם ל... סשה דיסטל – גיטריסט ג'אז, זמר ושחקן צרפתי יהודי גלית דיסטל-אטבריאן – פובליציסטית, סופרת, חברת הכנסת ושרה ישראלית